Do nášho tímu nadšencov hľadáme nové posily v oblastiach fundrasingu, marketingu, správou sociálnych sietí, grafickými podkladmi
pre príspevky na sociálne siete či pre festivalový merch. Taktiež ak ťa baví dramaturgia a máš plno nápadov, prehľad a kreatívneho ducha tak potrebujeme posilu aj do produkcie, ktorá sa postará o doprovodný program ako sú prednášky, besedy, workshopy, neziskové organizácie a podobne.
Výpomoc je priebežne počas celého roka, kde je potreba investovať pár hodín času mesačne.
Festival funguje od roku 2008 a teraz bude jeho 11 ročník. Za tie roky sa z malého amatérskeho festivalu stal dôležitý komunitný festival, ktorý si vybudoval silné meno na festivalovej mape v Európe.
Každým rokom sa snažíme zlepšovať a posúvať festival vpred a na to potrebujeme aj tím ľudí, ktorí nás dokážu posúvať vpred v našich cieľoch.
Staň sa aj ty súčasťou tohto jedinečného projektu. Okrem dobrého pocitu z pomoci druhým, vďaky a uznania si u nás nájdeš aj mnoho nových priateľstiev, ktoré budú dôležitou súčasťou tvojho života.
Čím väčšiu komunitu sa nám podarí spoločne vytvoriť, ktorá bude navštevovať samotný festival, tým väčší bude prínos festivalu do spoločnosti a chorým deťom.